Jeg syns ikke at det alltid er like lett å få til god gjærbakst som er uten gluten og melk, men innimellom lykkes jeg :-)
I går lagde jeg kanelsnurrer - eller boller med sukker og kanel i svingene - og da ble de faktisk gode! Jeg bakte på formiddagen, og etter at en av bollene hadde ligget på framme på benken i flere timer, og jeg gikk og brøt av en bit nå og da, så var den fremdeles god og myk utpå kvelden.
Boller med kanel og sukker i svingene
ca. 1 pk Semper lågproteinmix
(NB! inneholder hvetestivelse)
70-80 g myk Soft spesial
risdrik til pensling
225 grader i 10-15 minutter, ev. de siste minuttene med varmluft+grill for fin farge
* Varm risdrikken til 37 grader
* Tilsett det tørre mens kjøkkenmaskinen går, lågproteinmelet til slutt
* Når deigen begynner å bli fast, tilsettes det myke smøret
* Sett deigen til heving, ca. 30 minutter
* Ha deigen over på benken
* Kjevle en stor leiv eller to små (jeg lagde to)
* Lag fyll av mykt Soft, sukker og kanel (jeg slumpet) og smør fyllet utover leiven
* Skjær passe store boller og legg dem over på bakepapir
* La bollene etterheve 20-30 minutter
* Pensle med lunken risdrikk og strø over perlesukker
* Steik ved 225 grader i 10-15 minutter
* Jeg bruker ofte å sette på varmluft og grill de siste minuttene for å få litt fin farge på bollene
* La de avkjøle noen minutter på steikebrettet før de flyttes over på rist
Jeg kjøpte nytt "allergikakefat" på Nille i går.
Akkurat passe stort og ypperlig med glasslokk slik at det er greit å få merket kakene.
* Klar for servering
(og flere boller ligger i fryseren til en senere anledning)
Lagt inn av Tove Johansen (eier/administrator) kl. 15:06 0 kommentarer
Lagt inn av Tove Johansen (eier/administrator) kl. 09:50 0 kommentarer
For ei ukes tid siden, hadde vi hjemmelagde fiskepinner til middag - og da vi hadde spist, fikk vi så veldig lyst på melkesuppe, en søt avslutning på middagen: gode barndomsminner for både mannen min og meg.
Jeg husker vi gjerne hadde melkesuppe etter at vi hadde spist saltfisk - og også Rolf Inge mintes slik suppe i forbindelse med fiskemiddager.
I og med at vi bare måtte ha suppe der og da, ble løsningen en kjapp tur på butikken for å kjøpe ferdiglagd grøt fra Fjordland + helmelk. Her kan selvsagt hjemmelagd grøt brukes, enten den er med melk eller melkefri.
6 dl melk/melkeerstatning
3 dl/300 g risgrøt
ca. 1 dl rosiner (kan droppes)
* Kok opp melken og ha i grøten
* Hvis du liker rosiner, har du det i også
* Kok opp og smak til med sukker
En fornøyd husbond :-)
Jeg så en oppskrift på en eller annen netttside her om dagen, og tenkte at denne skulle jeg se på en senere!
I dag var altså "senere", men da fant jeg ikke oppskriften... Jeg trodde jeg hadde sett den på VG, og jeg søkte både der og andre steder, med ulike søkeord, men fant ingen ting. Det eneste jeg husket var at man skulle koke poteter møre, ha dem i ei ildfast form og knuse dem litt med en gaffel og så ha på noe, i alle fall salt, men mer husker jeg ikke fordi jeg ikke leste så nøye på oppskrifta...
Ettersom jeg ikke fant igjen oppskriften, tenkte jeg at jeg fikk lage min egen variant. Kanskje den andre oppskriften dukker opp senere :-)
Deilig potetform
poteter (beregn 200-250 g pr. pers)
revet ost (ev. erstatte med knust potetchips/olje)
krydder, f. eks. provence
Kokes først møre
Steikes ved 225 grader i ca. 15 minutter
* Kok potetene møre i vann
* Sil av vannet og la dem bli tørre
*Ha potetene over i en ildfast form, gjerne m bakepapir og litt olje
* Knus potetene litt med en gaffel
* Ha på revet ost, ev knust potetgull eller litt olje
* Tilsett så fingersalt/maldonsalt, nykvernet pepper og krydder du liker (jeg brukte provence)
* Til slutt har du på små biter av spekeskinke
* Steik i ca. 15 minutter ved 225 grader, til overflaten blir sprø
Potetforma smakte utmerket sammen med grillmaten i dag: marinert ytrefilet (hjemmelagd "slumpe-marinade" og marinert flintsteik fra Rema 1000.
Kanskje dette kan blir tilbehøret om du skal grille i helga? Lykke til i så fall :-)
Lagt inn av Tove Johansen (eier/administrator) kl. 22:44 0 kommentarer
Lagt inn av Tove Johansen (eier/administrator) kl. 19:54 0 kommentarer
Da jeg var barn, lagde jeg ofte tørre kakevafler. Det var ikke så mye kaffemat å få kjøpt da, så vi lagde det aller, aller meste selv. Jeg likte også den gang å lage mat, og særlig lørdag kveld kunne jeg diske opp med godsaker :-)
Her om dagen fant jeg ut at jeg ville lage slike kakevafler, og blant annet ville jeg prøve å bruke dem til å lage hjemmelaget kvikk lunsj (oppskrift kommer senere, er litt på "testestadiet" ennå).
Jeg brukte min/vår gamle oppskrift hjemmefra, og det var gjort på en-to-tre å lage dem. Jeg tror det ble 10-12 plater, men det kommer selvsagt an på hvor store de lages. Hjemme lagde vi dem slik at de ikke fylte hele jernet, så jeg gjorde det på samme måte nå. Jeg brukte en spiseskje da jeg la røra i jernet, men jeg tok skjea skikkelig full.
Jeg husker ikke helt hva jeg kalte disse vaflene før. I oppskriftsheftet står det kakevafler, men jeg mener vi kalte dem tørre vafler og kanksje det var sprø vafler. Mener også at noen kaller dem potetmelsvafler. Jeg har selvsagt lagd disse både gluten- og melkefrie nå, men om du vil lage "vanlig" utgave, kan du bruke hvetemel i stedet for Semper og en eller annen margarin/smør du liker.
Kakevafler / sprø vafler / tørre vafler / potetmeldsvafler
* Legg ei stor skje med røre i vaffeljernet
* Legg vaflene på rist for å avkjøles
* Hvis du skal bruke vaflene til kvikk lunsj (innlegg kommer senere), er det lurt å dele dem i strimler mens vaflene er nystekte
Gode minner fra barndommen: kaffe med nystekte kakevafler/sprø vafler/tørre vafler:-)
Lagt inn av Tove Johansen (eier/administrator) kl. 14:40 0 kommentarer
For noen uker siden lagde jeg kyllinggryte til middag. Jeg hadde ikke noen oppskrift, men hadde lyst til å prøve en pakke matfløte av typen Sclagfix, som jeg hadde kjøpt på allergimat i Kristinddsand, og derfor lagde jeg en lys kyllinggryte.
Jeg syns det var litt lite smak på denne matfløten, men jeg har kun prøvd denne ene gangen, så jeg må nok få kjøpt litt mer og prøve igjen senere.
Da jeg ikke hadde lagringsplass nok på mobilen da jeg skulle ta bilder, måtte jeg slette noen av bildene, og jeg så i ettertid at jeg også hadde sletta noen av bildene jeg skulle hatt her, bl.a. bilde av alle ingrediensene.
Kyllinggryte (4-5 porsjoner)
olje (smør) til steiking
ca 200 g/1 stor gulrot
ca. 200 g/0,5 squash
ca. 125 g champignon
ca. 900 g kyllingfilet
1-2 dl vann til utkoking av steikepanna
2 dl matfløte/melk/fløte som tåles (jeg brukte altså den fra Sclagfix)
ca. 1 ts koriander (tørka)
ca. 1/2 ts kyllingkrydder
jevning: 1/2 dl vann + 4-5 ss maizenna
* Kok opp vann med fond (buljong)
* Del opp gulrøtter og squash og ha det i kjelen
* Del løk og champignon i passe biter, steik litt og ha det over i kjelen
* Del kyllingfileten i små biter, steik den og ha også den over i kjelen sammen med grønnsakene
* Kok ut steikepanna med litt vann og tilsett dette sammen med det andre
* Tilsett hermetisk mais
* La suppa koke til grønnsakene og kjøttet er mørt
* Ha i matfløte/melk/fløte
* Tilsett dette og la gryta koke ca. to minutter
* Smak til med krydder
* Server suppa med brød eller flatbrød
(brødet jeg lagde, ble ikke optimalt, så derfor ingen oppskrift nå...)
Lagt inn av Tove Johansen (eier/administrator) kl. 17:16 0 kommentarer
I dag får du oppskrift på en lettvint og god eplekake fra min gamle, gode oppskriftsbok. Jeg har tilpasset oppskriften til en liten langpanne - og jeg har selvsagt gjort den gluten- og melkefri. I tillegg er kaka uten soya og nøtter.